**LIKOVNA UMETNOST 7. RAZRED**

Pozdravljeni učenci.

V zaključevanju praktičnega izvajanja likovne naloge bodite pozorni predvsem na natančnost in trdnost spojev (pritrjevanje, lepljenje…) tam, kjer so spoji sestavnih delov kipa, ter na skladje znotraj njega. Še naprej naj bo osnovno vodilo kombiniranje likovnih nasprotij ter pozitivni in negativni kiparski prostor, kot je navedeno v navodilih spodaj.

**KIPARSTVO**

**NOTRANJI IN ZUNANJI KIPARSKI PROSTOR**

Prostor je vse okrog nas. Prostor zajemajo predmeti, prostor je okoli predmetov in sploh v vsem in okrog vsega, kar nas obdaja.  
  
Vsak kip ima svojo **maso**, **obliko**in **površino**, ki sestavljajo kiparski prostor ali kiparski volumen. Ta je tridimenzionalen, zato ga zaznavamo s tipom. Kiparski prostor je prostor mase, za katero so značilne vbokline in izbokline (konkavne in konveksne oblike). Temu prostoru, ki ga zajema kip s svojo maso, pravimo **pozitivni kiparski prostor** (pozitivni kiparski volumen).  
  
H kiparskemu prostoru spadajo tudi poglobljeni deli kipa, odprtine in sploh vse praznine, ki obdajajo kiparsko maso. Tem praznim delom kipa pravimo **negativni kiparski prostor**(negativni kiparski volumen).

Pozitivni kiparski prostor je prostor mase, za katerega so značilne konkavne in konveksne oblike. Negativni prostor je prostor, ki obkroža pozitivni kiparski volumen, sooblikuje kiparsko delo.

**OBLIKOVANJE KIPA**

Oblikujete tridimenzionalni kip manjšega formata (mala plastika) iz poljubnih materialov. Motiv (predmet, tema umetnine) za kip določite sami. Kip je lahko predmeten (znane podobe, rastlinski, živalski, človeški motiv) ali nepredmeten (oblike v katerih ne prepoznamo podob sveta ki nas obdaja) in ga sestavite iz poljubnih oblik v čisto novo kiparsko zgradbo. **Naj kip vsebuje Pozitivni in negativni kiparski prostor.** Uporabite čim bolj različne materiale (papir, plastika, les, žica, volna, alu folija, blago, steklo, kamen, karton…) in jih med seboj kombinirajte.

Kip naj bo stabilen, obhoden (dostopen, viden z vseh strani). Sestavne dele kipa povežite v celoto. Pustite domišljiji prosto pot. Naj bodo kiparski izdelki čim bolj nenavadni in kreativni.

Do 4. 5. 2020 mi pošljite na služben mail fotografijo končanega kipa na vpogled (kdor še ni).

Lep pozdrav, Milan Kastelic.